CELEX: 62011CN0174
Language: da
Date: 2011-04-13 00:00:00
Title: Sag C-174/11: Anmodning om præjudiciel afgørelse indgivet af Bundesfinanzhof (Tyskland) den 13. april 2011 — Finanzamt Steglitz mod Ines Zimmermann

30.7.2011   
            
            
               DA
            
            
               Den Europæiske Unions Tidende
            
            
               C 226/10
            
         Anmodning om præjudiciel afgørelse indgivet af Bundesfinanzhof (Tyskland) den 13. april 2011 — Finanzamt Steglitz mod Ines Zimmermann
   (Sag C-174/11)
   2011/C 226/17
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøger: Finanzamt Steglitz
   
      Sagsøgt: Ines Zimmermann
   
      Præjudicielle spørgsmål
   
   
               1)
            
            
               Kan den nationale lovgiver i henhold til artikel 13, punkt A, stk. 1, litra g), og/eller artikel 13, punkt A, stk. 2, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgift (1) gøre afgiftsfritagelse for ydelser vedrørende ambulant pleje af syge og plejetrængende personer betinget af, at plejeudgifterne for så vidt angår disse foretagender »i det forudgående kalenderår i mindst 2/3 af tilfældene er blevet båret af de lovmæssige sociale sikrings- eller hjælpeinstitutioner fuldt ud eller for den overvejende del« (§ 4, nr. 16, litra e), i Umsatzsteuergesetz 1993 [den tyske momslov af 1993])?
            
         
               2)
            
            
               Er det henset til princippet om momsens neutralitet relevant ved besvarelsen af dette spørgsmål, at den nationale lovgiver under andre betingelser behandler de samme ydelser som afgiftsfri, såfremt de leveres af officielt anerkendte forbund, der udøver frivilligt samfundsarbejde og selskaber, personsammenslutninger og aktivmasser, som tjener det frivillige samfundsarbejde og er medlem af et socialt forbund (§ 4, nr. 18, i Umsatzsteuergesetz 1993)?
            
         
      (1)  EFT L 145, s. 1.